Varkore / Zantedischia | Die Vryburger
Wie van ons ken nie hierdie pragtige blomme nie en hoeveel van ons se bruidsruikers het dit nie gehad nie?
Die kleure wat daar deesdae by kwekerye en tuinsentrums en skoue te sien is, is pragtig. Dis wit, geel, oranje, donker pienk, ligte pienk tot amper swart.
Wanneer ons dit sien weet ons nie watter plant om te koop nie, want die een is regtig mooier as die ander een. Die plante word ook Arum lelies genoem.
Zantedeschia is ’n genus van die kruidagtige blommende plante en familie van die Araceae en is inheems aan Afrika, van Suid-Afrika tot Malawi.
Die naam van die geslag (genus) is ’n huldeblyk aan die plantkundige Italianer Giovanni Zantedeschi wat in die 1700 gelewe het.
Zantedeschia spesies is kruidagtige meerjarige plante en groei baie goed in die meeste gebiede, veral die wit varkore wat nogal van klammigheid hou en kan matige ryp verdra.
Dit is ’n geharde plant en sommer sterk en blom baie gereeld, veral die wit varkore. Varkore vorm ’n bos met regop stingels waaraan die blom op die bo-punt gevorm word. Die plante word 1 – 2,5 meter hoog met lang swaardvormige heldergroen blare wat tot 45cm lank word Daar is ook verskeie soorte met wit gespikkelde blare.
Die blomskede is tregtervormig met ’n geel stuifmeel stingel in die middel. Wanneer die blomme doodgaan aan die stingels, vorm daar ‘n risoom met sade aan wat geel verkleur sodra hul ryp is. Dit lyk nogal na geelmieliepitte aan ‘n stronkie. Hierdie saad kan geplant word deur dit los te maak van die risoom en net ‘n gaatjie in die grond met die vinger te druk, en elke pit afsonderlik in te druk en toe te maak met grond.
Dit neem tussen 14 na 21 dae om te ontkiem. In massas onder die skadubome vertoon hulle regtig pragtig. Die stuifmeel lok bye en skoenlappers na ons tuine, asook suikerbekkies. Onthou om slakgif tussen die plante te strooi. Onthou ook dat ystervark se kind baie lief is vir hierdie plant en sy wortels.
Van die spesies is giftig want daar is kalsium oksalaat teenwoordig. Die hele plant is giftig en veroorsaak ’n geïrriteerde vel of ’n brandende sensasie in die mond en kan naarheid en diarree veroorsaak indien dit ingeneem word.
Daar is egter volke (in Natal) wat die blare van die varkore pluk, dit kook en eet.
Tuiniers, plant sommer baie varkore, hulle groei maklik en blom ook maklik. Onthou ook dat Oktobermaand ’n heerlike tuinmaand is. Besoek u rooskwekery of tuinsentrum en gaan ontdek die nuwe “honey-dijon” roos, wat heuning/mosterd kleurig is.
Volgens rooskenners gaan hierdie roos baie gewild word en is ook ’n baie goeie blommende roos en pragtig
Geniet u tuin en ook die heerlike reën wat oral uitgesak het.
18 thoughts on “Varkore / Zantedischia”
Louise Barnard. June 7, 2017 at 11:18 am
Ek het n swart varkoor blom in n potplant maar dit wil nie goed groei nie en daar het n wurm uit gekom en nadat ek blue detf poeier op gegooi het , het wurm uit gekom en dit het gelyk of dit sou groei maar dit lyk steeds of dit kwyn. Kan julle help asseblief.
Elsa de Villiers August 29, 2017 at 9:18 am
Kan julle help my swart varkoor se blare raak geel
Adrie Swanepoel November 28, 2017 at 6:16 pm
Die Swart en Pienk Kleiner Varkoor Blom net een keer per Jaar en verloor SY blare. Die volgende jaar kom HY weerbop of herplant jy jou bolletjie en daar groei hy en gee weer Pragtige Blom.
wim Engelbrecht December 17, 2017 at 10:04 pm
looking to buy various colours
Vivian Daniels December 23, 2017 at 10:52 pm
wat veroorsaak dat vark ore se blare geel raak en wat kan ;n mens doen om dit te herstel
of om te verhoed dat die blare droog of geel raak. Die tiepe varkoor is die een wat nie blom
Ronel February 17, 2018 at 8:22 pm
Wat kan ek maak my varkoor blare is gesond maar wil nie blom wat kan ek vir hulle gee?
Amanda May 3, 2018 at 8:28 am
Hi daar my varkoor blare geel waarom?
Isabel Prinsloo May 17, 2018 at 3:33 pm
Ek het ‘n swart varkoor persent gekry en wil die plantjie nou goed versorg. Dit gaan oor waar in ‘n vertrek moet die plant staan? Sonlig? Water? Ek lees dat die plant sy blare en blomme verloor as hy klaar geblom het. Wat moet ek met die plant maak?
johan welthagen June 27, 2018 at 8:28 am
my varkore se blare word geel help asb
Hilde Liebenberg August 6, 2018 at 9:48 am
Ek wil asb ook raad he oor die versorging van my donkerrooi arumlelie in n pot. Die blare raak geel, en die blomme se punte raak bruin en krul op. Dit kry genoeg water, staan in sterk lig, maar kry net in die middag son.
johan welthagen August 16, 2018 at 10:28 am
My vark ore se blare word geel help asb
Joey du Toit November 6, 2018 at 5:30 pm
My swart en oranja varkore van die blare het begin geel word na die reën, sy blomme het verwelk. Kry dit dalk te veel water? Hulle staan so semi in die son en koelte. Help asb, ek wil julle nie verloor nie.
Hellen November 15, 2018 at 9:14 am
Hi what is the price of your varkore and roses.
Hellen November 15, 2018 at 9:18 am
Hi what is the price of your varkore and roses.also what the mimium order and how does one order.
Anton Lourens November 15, 2018 at 4:59 pm
Lydia Delport November 25, 2018 at 6:03 pm
Ek het oranje varklelie wat lyk my klaar geblom het. Los ek dit net in die pot sonder water tot volgende jaar. Hoe maak mens? Laat weet asb.
Pieter Sharp May 19, 2019 at 7:57 am
Kan ek varkore binnenshuis aanhou in n groot glasbak
An-Ri September 26, 2019 at 11:27 am
Ek is opsoek na varkore maar ek wil graag al die kleure he wat mens kry.
Waar in bloemfontein kan ek koop wat ek nie n totale mal prys vir dit gaan betaal nie?